Diari Oficial de la Generalitat Valenciana


Sumari del DOGV 9094, del 27-05-2021 (2021/5892)

CORRECCIÓ d'errades de la Resolució de 18 de maig de 2021, de la Direcció General de Funció Pública, per la qual es convoca concurs general número 68/2021 per a la provisió de llocs de treball de cap de secció i de nivell 24, de naturalesa funcionarial, d'administració especial, dels cossos A1-11, superior tècnic d'enginyeria de camins, canals i ports; A1-12, superior tècnic d'enginyeria industrial, i A1-13, superior tècnic d'enginyeria de mines, de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9094

Data del DOGV
:   27-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5892


Data del document
:   25-05-2021

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

CORRECCIÓ d'errades de la Resolució de 18 de maig de 2021, de la Direcció General de Funció Pública, per la qual es convoca concurs general número 68/2021 per a la provisió de llocs de treball de cap de secció i de nivell 24, de naturalesa funcionarial, d'administració especial, dels cossos A1-11, superior tècnic d'enginyeria de camins, canals i ports; A1-12, superior tècnic d'enginyeria industrial, i A1-13, superior tècnic d'enginyeria de mines, de l'Administració de la Generalitat. [2021/5892]  
  
Publicada en el Diari Oficial de la Generalitat Valenciana número 9087, de 19 de maig de 2021, la Resolució de 18 de maig de 2021, de la Direcció General de Funció Pública, per la qual es convoca concurs general número 68/2021 per a la provisió de llocs de treball de cap de secció i de nivell 24, de naturalesa funcionarial, d'administració especial, dels cossos A1-11 superior tècnic d'enginyeria de camins, canals i ports, A1-12 superior tècnic d'enginyeria industrial i A1-13 superior tècnic d'enginyeria de mines de l'administració de la Generalitat, i detectades errades, se'n fa la correcció:  
  
Primer  
En el resolc primer, base primera, participants, on diu:  
«1) Podrà participar amb caràcter voluntari:  
a) El personal funcionari de carrera en actiu integrat en l'administració de la Generalitat del cos citat en l'apartat primer»;  
  
Ha de dir:  
«1) Podrà participar-hi amb caràcter voluntari:  
a) El personal funcionari de carrera en actiu, integrat en l'Administració de la Generalitat, dels cossos en què estan classificats els llocs de l'annex I».  
  
  
On diu:  
«b) El personal funcionari de carrera integrat en el cos citat en l'apartat primer que reingresse al servei actiu a través del present concurs.  
Si el personal funcionari de carrera que pretén reingressar no ha estat integrat amb anterioritat en el cos citat en l'apartat primer, també podrà participar en el present concurs sempre que les característiques de l'últim lloc de treball que es va obtindre amb destinació definitiva siguen equiparables a les del cos convocat, d'acord amb el que s'estableix en la disposició addicional primera, apartat 5 de la LOGFPV.»  
  
Ha de dir:  
«b) El personal funcionari de carrera dels cossos en què estan classificats els llocs de l'annex I, que reingresse al servei actiu a través del present concurs.  
Si el personal funcionari de carrera que pretén reingressar no ha estat integrat amb anterioritat en algun dels cossos inclosos en la convocatòria, també podrà participar en el present concurs sempre que les característiques de l'últim lloc de treball que es va obtindre amb destinació definitiva siguen equiparables a les del cos convocat, d'acord amb el que s'estableix en la disposició addicional primera, apartat 5 de l'LOGFPV.»  
  
  
On diu:  
«2) Participarà amb caràcter forçós el personal funcionari de carrera de l'administració de la Generalitat, sector administració especial, del cos citat en l'apartat primer»;  
  
Ha de dir:  
«2) Hi participarà amb caràcter forçós el personal funcionari de carrera de l'Administració de la Generalitat, sector administració especial, dels cossos en què estan classificats els llocs de l'annex I».  
  
Segon  
S'afegix el següent subapartat a l'apartat 1 del punt resolutiu primer, base primera:  
«d) Conforme amb el que es disposa en l'article 85.3 del Decret 3/2017, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, per a aquells llocs que estiguen oberts a altres administracions públiques, el personal participant que no tinga la condició de funcionari de carrera de l'Administració de la Generalitat ha d'aportar, juntament amb la sol·licitud de participació, un certificat de la seua administració d'origen en el qual es faça constar:  
1) La condició de personal funcionari de carrera i sector d'administració, general o especial.  
2) El cos, l'escala o agrupació de personal funcionari de carrera a què pertany, així com les funcions i requisits d'accés a aquesta.  
  
Si l'administració d'origen no estiguera estructurada en cossos, escales o qualsevol altra agrupació de funcionaris, s'especificarien les funcions i característiques del lloc de treball que exerceix en la seua administració d'origen.  
3) La titulació que li va servir per a accedir al cos, escala o agrupació al que pertany.  
La falta d'aportació de la certificació suposarà l'exclusió de la persona participant en la convocatòria.»  
  
Tercer  
En el punt resolutiu primer, base cinquena, barem de mèrits, on diu:  
«IV. Cursos en matèria d'igualtat o de prevenció de riscos laborals, que s'hagueren realitzat més de deu anys abans de la data de publicació de la convocatòria:  
De 100 o més hores: 1,25 punts.  
De 75 o més hores: 1,00 punt.  
De 50 o més hores: 6,60 punts.  
De 25 o més hores: 0,30 punts.  
De 15 o més hores: 0,15 punts.»  
  
Ha de dir:  
«IV. Cursos en matèria d'igualtat o de prevenció de riscos laborals, que s'hagueren realitzat més de deu anys abans de la data de publicació de la convocatòria:  
De 100 o més hores: 1,25 punts.  
De 75 o més hores: 1,00 punt.  
De 50 o més hores: 0,60 punts.  
De 25 o més hores: 0,30 punts.  
De 15 o més hores: 0,15 punts.»  
  
València, 25 de maig de 2021.- El director general de Funció Pública: David Alfonso Jarque.